tartuNLP/wikipedia-smugri-20251201 huggingface dataset:
Judo 2020. aasta suveolümpiamängudel

Judo 2020. aasta suveolümpiamängudel toimus Tokyos 25. juulist kuni 1. augustini. Võistluspaigaks on Nippon Budōkan.
2020. aasta suveolümpiamängudel judos osaleb umbes 386 judot, kes võistlevad 15 alal, seitse nii meestele kui naistele, ning ka uus ala segavõistkondadele.
Segavõistkondade võistlus oli esimest korda kavas Tokyo 2020. aasta olümpiamängudel. Selles formaadis võistlevad individuaalselt kolme meessoost (alla 73 kg, alla 90 kg ja üle 90 kg) ja kolme naissoost judokaga (alla 57 kg, alla 70 kg ja üle 70 kg) võistkonnad. 
Kvalifikatsioon.
Iga riigi olümpiakomitee võib lähetada maksimaalselt 14 judokat (üks igas kaalus). Võõrustajariik Jaapanile on reserveeritud kohad kõigil 14 alal, 20 tehakse riikidele kättesaadavaks kolmepoolse komisjoni kutse kaudu.
Ülejäänud judokad peavad läbima kvalifikatsiooniprotsessi, et teenida mängudele kohad 25. mai 2020. aasta seisuga Rahvusvahelise Judoföderatsiooni koostatud maailma edetabeli kaudu.
Iga jaotuse 18 parimat sportlast kvalifitseeruvad vahetult, ehkki igale riigile kehtestatakse piiriks üks judoka ala kohta. Kui riigil on rohkem kui üks sportlane, kes kuulub maailma edetabeli 18 parima hulka, saab riik ise otsustada, millised nende sportlastest saavad kvoodikohad.
Samuti on saadaval täiendavad mandri-kvoodid (13 meest ja 12 naist Euroopas, 12 kummastki soost Aafrikas, 10 meest ja 11 naist Pan-Ameerikas, 10 kummastki soost Aasias ja 5 kummastki soost Okeaanias). Need kvoodid on määratud luues nimekirja kõigi mandrite sportlastest kõigi jaotuste ja mõlemast soost esindajate vahel. Edetabeli tippu kuuluvad sportlased kvalifitseeruvad omakorda vastavalt üldreeglile, et 1 sportlane iga riigi kohta mandri kohta, ja täiendava reegli järgi, et iga riik võib kvalifitseeruda ainult ühele judokale mandri kvootide kaudu (see tähendab, et selle kvalifikatsioonisüsteemi kaudu on esindatud 100 riiki).
Segavõistkondade kvalifikatsioon põhineb riikide olümpiakomiteedel, kes kvalifitseerisid eri divisjonides piisavalt individuaalseid judokaid, et olla konkreetsetele nõuetele vastav kuueliikmeline meeskond (üks mees ja üks naine kõigis kolmes jaotuse rühmas).
Võistluste ajakava.
Kõikidel kellaaegadel ja kuupäevadel kasutatakse Jaapani standardset aega (UTC+9)
Tulemused.
Mehed.
Kuni 60 kg.
&lt;br&gt;Finaal: 24. juuli 
&lt;br&gt;Osavõtjaid: 35
&lt;br&gt;Olümpiavõitja 2016: Beslan Mudranov, Venemaa 
&lt;br&gt;&lt;br&gt;Ametlikud tulemused: Lõplik kokkuvõte
Kuni 66 kg.
&lt;br&gt;Finaal: 25. juuli 
&lt;br&gt;Osavõtjaid: 27
&lt;br&gt;Olümpiavõitja 2016: Fabio Basile, Itaalia 
&lt;br&gt;&lt;br&gt;Ametlikud tulemused: Lõplik kokkuvõte
Pommereuil

Le Pommereuil on vald Põhja-Prantsusmaal Nordi departemangus Le Cateau-Cambrésis' kantonis.
Küla ja ümbritsevat metsa "(Bois l'Évêque)" räsis 24. juunil 1967 tugevalt tromb (mis muidu on Prantsusmaal suhteliselt haruldane nähtus).
Kirik "Église Saint-Michel" ehitati 17. sajandil ja sellel on kindlustorn.
Rejet-de-Beaulieu

Rejet-de-Beaulieu on vald Põhja-Prantsusmaal Nordi departemangus Le Cateau-Cambrésis' kantonis.
Pāce

Pāce () on küla ("ciems") Kuramaal Lätis Talsi piirkonna Dundaga vallas. Küla asub valla lääneosas Pāce jõe kaldal ning jääb valla keskusest Dundagast 4,5 ja Riiast 125 kilomeetri kaugusele.
Külas asuvad Pāce kalmistu ja Ķuiki kalmistu, mida haldab Ance vald. Sinna jääb ka Pāce bussipeatus.
Küla piiril asuv hiiepaik Pāce Jumalamägi ja Pāce linnamägi on riikliku kaitse all olevad muinsusmälestised. 
Aastail 2009–2021 kuulus küla Dundaga piirkonda.
Sotsiaalne stratifikatsioon

Sotsiaalne stratifikatsioon ehk sotsiaalne kihistumine on sotsiaalse diferentseerumise üks vorme, mille puhul indiviidid, sotsiaalsed grupid, kihid ja klassid asuvad vertikaalse sotsiaalse hierarhia eri astmeil, omades erinevaid võimalusi oma vajaduste rahuldamiseks. Sotsiaalne kihistumine toimib kui sotsiaalsete ressursside jaotamise süsteem.
Vana-Nursi Algkool

Vana-Nursi Algkool töötas praeguses Võru vallas.
Õpetajad.
Kuni 1874. aastani oli õpetajaks Gustav Mikkelsaar (1847–1926), kes lahkus siis Linnamäe kooli. 
1935. aastal oli koolijuhatajaks Joh. Lillman. 
1940. aastal oli koolijuhatajaks Arvo Aidla. 1. novembril liideti kool Vastse-Nursi kooliga. 
1946 on kool töötanud vene õppekeelega, õpetaja Sollnask H. 
1917–1921 Ferdinand Engelberg &gt;Eelmäe (17.05.1893–01.05.1977) 
Elsa-Adele (Suurmägi) &gt; Kõiv oli viimane õpetaja enne kooli liitmist (1964) Vastse-Nursi 8-klassilise kooliga.
Bella Hadid

Isabella Khair Hadid (sündinud 19. oktoober 1996 Washingtonis) on Ameerika modell. 2016. aastal valis Model.com ta aasta modelliks.
Lapsepõlv ja haridus.
Bella Hadid sündis Washingtonis, kuid ta lapsepõlv möödus California osariigis Los Angeleses. Tema isa Mohamed Hadid on kinnisvaraarendaja ning ema Yolanda Hadid endine modell. Bellal on vanem õde Gigi, kes on samuti kuulus modell, ja noorem vend Anwar. Tal on ka kaks vanemat poolõde, Marielle ja Alana.
2014. aasta sügisel kolis Hadid New Yorki ja hakkas Parsonsi disainikoolis fotograafiat õppima. Enne kooli algust liitus ta IMG modelliagentuuriga. Kui tema modellikarjäär sai hoo sisse, jättis ta õpingud pooleli, et keskenduda täielikult oma karjäärile. 
Karjäär.
Bella alustas modellitööd 2012. aastal, olles 16-aastane. 21. augustil 2014 sõlmis ta lepingu IMG modelliagentuuriga. Samal aastal tegi ta oma New Yorgi moenädala debüüdi. Ta on teinud koostööd mitme kuulsa moedisaineriga ning esinenud modellina näiteks Chaneli, Tommy Hilfigeri, Marc Jacobsi, Moschino, Balmaini, Victoria's Secreti ja paljude teiste maailmakuulsate brändide moeetendustel. Lisaks on ta olnud mitme moeajakirja, näiteks Vogue, Harper's Bazaar, Elle, Seventeen jne, esikaantel.
2017. aastal oli ta ajakirja Forbes andmetel enim teenivate modellide seas üheksandal kohal. Ühtlasi oli ta ka edetabelis noorim, teenides 21-aastaselt aastas 6 miljonit dollarit.
Isiklikku.
Bella Hadid oli aastatel 2015–2016 suhtes kanada laulja The Weekndiga ka on osalenud laulja muusikavideotes. 2018. aastal sai paar uuesti kokku, kuid suhe purunes uuesti aasta hiljem.
2012. aastal diagnoositi Bellal, tema emal ja vennal krooniline Lyme'i tõbi ehk puukborrelioos. Ta on oma haigusest ka palju avalikult rääkinud ning püüdnud inimeste teadlikkust selle haiguse kohta tõsta.
Viited.
__SISUKORDEES__
Nippon Budōkan

Nippon Budōkan (jaapani keeles 日本武道館 'võitluskunstide saal'), lühendatult sageli lihtsalt Budōkan, on siseareen, mis asub Jaapanis Tōkyōs Chiyodas. Budokan ehitati algselt 1964. aasta suveolümpiamängude judovõistluste jaoks. Selle peamine eesmärk on võitluskunstide võistluste korraldamine ja see oli mõnda aega Jaapani professionaalse maadluse populaarne koht. Areen on võõrustanud arvukalt muid spordivõistlusi, nagu 1967. aasta naiste võrkpalli maailmameistrivõistlused, ja muid üritusi, näiteks kontserte.
Budokanis on esinenud mitmed kuulsad rokkmuusikud, näiteks Tina Turner 1985. aastal. The Beatles oli esimene biitansambel, kes seal 30. juunist kuni 2. juulini 1966 peetud kontsertide sarjas esinesid. Budokanis on salvestatud mitmeid live-albumeid, sealhulgas Bryan Adamsi, Bob Dylani, Eric Claptoni, Cheap Tricki, Dream Theateri, John Hiatti, Kissi, Mr. Bigi, Ozzy Osbournei, Judas Priesti, Journeyi ja Deep Purplei kontsertidel.
Ukraina Riigikaitse Rahvusülikool

Ukraina Riigikaitse Rahvusülikool (ukraina keeles Національний університет оборони України) on Ukraina kõrgem riigikaitse õppeasutus. 
Ajalugu.
Ülikool loeb enda asutamisaastaks 1914. aastat kui loodi Nikolai Suurtükiväekool. 1958. aastal kujundati ümber kõrgemaks suurtükiväekooliks. 
Aastatel 1992–1999 oli see Ukraina Relvajõudude Akadeemia, 1999–2008 Ukraina Riigikaitse Rahvusakadeemia ja 2008–2013 Ukraina Riigikaitse Rahvusülikool. 
22. veebruaril 2013. aastal nimetas Ukraina president oma ukaasiga ülikooli Ivan Tšernjahhovskõi nimeliseks ning kandis seda nime kuni 16. juuni 2023.
Leia Organa

Printsess Leia Organa on väljamõeldud tegelaskuju ja üks peategelasi George Lucase loodud "Star Warsi" filmisarja alg- ja järelloo triloogias.
Printsess Leiat on kehastanud Carrie Fisher algloo triloogias "Tähtede sõda" (1977), " (1980) ja " (1983). Samuti kehastas ta tegelaskuju ka kõikides järelloo filmides kolm kümnendit hiljem: " (2015), " (2017) ja " (2019). Fisher suri 2016. aasta lõpus, aga selleks ajaks oli "Viimaste Jedide" filmimine juba lõppenud. Näitlemine filmis "Skywalkeri tõus" oli võetud filmi "Jõud tärkab" varem kasutamata materjalist.
Organa vanemad on Anakin Skywalker (hiljem Darth Vader) ja Padmé Amidala ning ta kaksikvend on Luke Skywalker. Tal on Han Sologa poeg Ben Solo (hiljem Kylo Ren). Ta on Jedi ja omab Valgusmõõka.Vanemas eas treenib ta välja ja õpetab järelloo peategelast Reyd.
Hanno Matto

Hanno Matto (sündinud 19. detsembril 1978 Tallinnas) on eesti poliitik ja tippjuht. 
2004. aastal lõpetas ta Tallinna Majanduskooli ärijuhtimise erialal.
Töökäik.
Aastatel 2004–2006 oli ta Eesti Mereagentuuri AS liinivedude spetsialist, 2009–2010 Tallinna Autobussikoondise nõukogu liige, 2007–2019 Itella Logisticsis (Põhjamaade juhtivas posti- ja logistikateenuste kontsernis) eri ametikohtadel, muuhulgas 2012–2019 maanteetranspordi divisjoni direktor, 2014. aastast Põhja-Eesti Regionaalhaigla nõukogu liige, s.h Auditikomitee liige.
Poliitiline tegevus.
Kuulub 1999. aastast Sotsiaaldemokraatlikku Erakonna ridadesse. Olnud 2013–2017 Tallinna linnavolikogu liige, s.h. linnavarakomisjoni liige ja revisjonikomisjoni esimees. Tasuta ühistranspordi, Tallinna Haigla, Ülemiste reisilogistikakeskuse loomise üks algatajaid.
47. ekspeditsioon

47. ekspeditsioon oli Rahvusvahelise kosmosejaama 47. alaline meeskond.
Ekspeditsioon algas 2. märtsil 2016.
16. mail kinnitas Timothy Kopra Canadarm2 abil jaama külge uue mooduli BEAM, mis on täispuhutav. Moodul pumbati täis 28. mail ning see jäi jaama külge neljaks aastaks. 
Ekspeditsioon lõppes 18. juunil.
48. ekspeditsioon

48. ekspeditsioon oli Rahvusvahelise kosmosejaama 48. alaline meeskond.
Ekspeditsioon algas 18. juunil 2016.
Augustis sai NASA astronaut Kathleen Rubins esimeseks inimeseks, kes on kosmoses määranud DNA järjestuse.
Ekspeditsioon lõppes 7. septembril.
Kathleen Rubins

Kathleen Hallisey Rubins (sündinud 14. oktoobril 1978) on Ameerika Ühendriikide mikrobioloog ja NASA astronaut.
1999. aastal sai Rubins California Ülikoolist bakalaureusekraadi mikrobioloogias ning 2005. aastal samal erialal doktorikraadi Stanfordi Ülikoolist. 2009. aastal valiti ta NASA astronaudiks.
Rubins valiti 48./49. ekspeditsiooni meeskonda ning temast sai 60. kosmoses käinud naine. 48. ekspeditsiooni ajal väljus ta kaks korda avakosmosesse ning sai esimeseks inimeseks, kes on kosmoses määranud DNA järjestuse. Ta oli ka 63./64. ekspeditsiooni liige.
KPD

KPD on Eesti kirjastus.
Kirjastus on asutatud aastal 1998. Ta annab välja peamiselt eesti autorite raamatuid vene keeles.
Kirjastust juhatab Valentina Kašina.
CybExer Technologies

CybExer Technologies OÜ on Eesti küberturbe-ettevõte. 
Ettevõtte CybExer Technologies asutasid 2016. aastal kaks infotehnoloogiaettevõtet ByteLife Solutions OÜ ja BHC Laboratory OÜ. CybExeri tegevusvaldkonnaks on küberturvatoodete väljatöötamine ja küberõppuste korraldamine. 2018. aastal võitis CybExer NATO innovatsioonikonkursil auhinna küberõppuste visualiseerimislahenduste eest. CybExer on välja töötanud küberlahinguvälja simuleerimise platvormi. Juunis 2019 avas CybExer esinduse Haagis. 
2020. aastal sõlmisid NATO Support and Procurement Agency (NSPA) ja CybExer Technologies kolmeaastase Luksemburgi kaitsedirektoraadi jaoks küberturvalisuse väljaku arendamise lepingu.
Märtsis 2022 sõlmisid CybExer Technologies ja Tartu Ülikool lepingu, et CybExer osaleb ESTCube-2 projektis. CybExer loob ESTCube-2 juhtsüsteemi digitaalse kaksiku, millel testitakse ja arendatakse kuupsatelliidi turvameetmeid, ja aitab treenida satelliidi
operaatoreid.&lt;br&gt;
CybExer Technologies pakub oma küberturvalisuse tehnoloogiat Ukraina relvajõududele. See on osa Euroopa Liidu toetusest Ukrainale seoses Venemaa agressiooniga.
Võru keskväljak

Võru keskväljak (tuntud ka kui Seminari väljak) on linna ajalooline süda, mis taastati Eesti Vabariigi 100. aastapäevaks. Väljakult avanevad vaated Võru ajaloolistele hoonetele. Väljakut ümbritsevad maavalitsuse maja (1938), luterlik Katariina kirik (1793), gümnaasiumihoone (linna vanim maja, 18. sajand), tuletõrjemaja (1900), õigeusu Ekaterina kirik (1804) ning pangahoone (1938).
Väljak on kujundatud tänapäevaseks urbanistlikus stiilis linnaruumiks, mille keskmesse jääb linnasüdame melu koos aktiivse ajaveetmise võimalustega. Arhitektuurses lahenduses ja linnamööbli disainis on kasutatud võru (ringi) motiive. Võru linna linnaväljaku muudab omapäraseks suurtel ratastel linnamööbel, mida saab vastavalt vajadusele liigutada. Tänapäevane keskväljak on pidevas muutumises, tal on sündmuse nägu: kord on väljakul laadaplats, siis kontserdisaal, talvisel ajal maagiline jõulumaa.
Taastatud ajalooline keskväljak avati 2019. aasta juunis. Väljaku suurus koos tänavaruumiga on 18 757 ruutmeetrit. Väljaku idee autor on Villem Tomiste ja see valmis koostöös arhitektuuriprogrammiga "Hea avalik ruum".
Ajalugu.
Väljak oli juba Võru linna asutamise hetkest (1784. aastal) linna keskväljakuks. Kunagine turuväljak, mille äärde ehitati väärikad hooned. Väljakul toimusid paraadid jm pidulikud sündmused.
1947. aastal kavandati senise turuplatsi asemele sümmeetrilise kompositsiooniga haljasala.
1951. aastal alustati väljaku rekonstrueerimist kivisillutise lammutamisega ning kogu munakivisillutis võeti üles. Suurem osa tööst tehti vabatahtlikkuse korras Võru linna komsomoli allorganisatsioonide ettevõtmisel. 
1952. aastal tehti haljastustööd ja Võru Linna RSN TK 1953. aasta 22. juuni otsusega nr. 62 nimetati endine turuväljak ümber Komsomoli väljakuks. Väljakule rajati regulaarstiilis rangelt sümmeetrilised teed, muruplatsid ja tsentraalne lilleklump betoon-urnalusega, teede äärde istutati pärnad.
Keskne lilleklump likvideeriti 1970. aastal ja 1980. aastal paigaldati samasse kohta betoontorust kuulutustulp. 
Võru Linna RSN TK otsusel 29. septembril 1988 ennistati ja 1. veebruaril 1989 nimetati Komsomoli väljak ümber Seminari väljakuks, sest läheduses olevas Võru linna esimeses hoones töötas aastatel 1921–1930 Võru Õpetajate Seminar.
Väljak sai uue, huvitava ja kaasaegse ilme Eesti Vabariigi 100. juubeliks (2019, arhitekt Villem Tomiste). Keskväljakut ümbritsevad ajaloolised ehitised: maavalitsus (1938), gümnaasium (Võru vanim maja), tuletõrjemaja (1900), pangahoone (1938).
Tarmo Tüür

Tarmo Tüür (sündinud 2. novembril 1977) on eesti keskkonnakaitsja.
Ta lõpetas 1995. aastal Tartu 3. Keskkooli.
Alates aastast 2016 on ta Eestimaa Looduse Fondi juht.
Wessel (Blome)

Wessel (saksa keeles "Wessel a. d. H. Kulsdorf", ′Wessel Blome kojast′, vene keeles "Вессель") on Riiast pärit aadlisuguvõsa. Tänapäeval elavad suguvõsaliikmed Venemaal.
Ajalugu.
Wesselite päritolu ei ole selge, XVIII sajandil on nende kohta teateid Riias. Suguvõsaliin algab Riia käsitöölise Christian Wesseliga. Viimase poeg Riia kaupmees Christian Wessel (1745−1816) tõsteti 1788. aasta 30. märtsil (vkj) Püha Rooma keisririigi aadliseisusse. 12. jaanuaril (vkj) 1797 võeti ta Liivimaa rüütelkonna matriklisse. Tema poeg Christian Georg von Wessel (1797−1853) tegi karjääri Venemaa sõjaväeteenistuses, tõusis kindralleitnandiks ja oli Mihhaili suurtükiväeakadeemia professor. Christiani noorem poeg kolleegiuminõunik Dettloff Christian von Wessel (1798−pärast 1864) jäi elama Venemaale ja temast alguse saanud liin on seal alles tänini.
Alma Zadić

Alma Zadić (sündinud 24. mail 1984 Tuzlas Jugoslaavia Föderatiivses Sotsialistlikus Vabariigis) on bosnia päritolu Austria jurist ja poliitik, ta kuulub erakonda Rohelised – Roheline Alternatiiv. Ta oli 7. jaanuarist 2020 kuni 3. märtsini 2025 Austria justiitsminister.
Ta sündis aastal 1984 Tuzlas Jugoslaavia Föderatiivses Sotsialistlikus Vabariigis. Bosnia sõja ajal põgenes ta kümneaastasena koos vanematega Austriasse. Ta lõpetas Viinis keskkooli. Seejärel asus ta õppima aastal 2003 Viini Ülikooli õigusteaduskonda. Lisaks täiendas ta ühe semestri end Piacenzas Università Cattolica del Sacro Cuores. Aastal 2007 lõpetas ta Viini Ülikoolis magistrantuuri.
Andro Truuverk

Andro Truuverk (sündinud 23. jaanuaril 1986) on eesti entomoloog.
Ta on õppinud Kallavere Keskkoolis ja lõpetanud 2005. aastal Jakob Westholmi Gümnaasiumi. Ta on lõpetanud Tartu Ülikooli bioloogina. 
Ta on eriteadlane kirivaksiklaste alal.
Kirivaksiklased

Kirivaksiklased ("Larentiinae") on liblikaliste alamsugukond vaksiklaste sugukonnas.
Kirivaksiklasi on umbes 5800 liiki. Nad elavad enamasti parasvöötmes.
Kirivaksiklasi on Eestis uurinud Tõnu Möls, Andro Truuverk jt.
Reumont

Reumont on vald Põhja-Prantsusmaal Nordi departemangus Le Cateau-Cambrésis' kantonis.
Ribécourt-la-Tour

Ribécourt-la-Tour on vald Põhja-Prantsusmaal Nordi departemangus Le Cateau-Cambrésis' kantonis.
Les Rues-des-Vignes

Les Rues-des-Vignes (keskajal Vinchy) on vald Põhja-Prantsusmaal Nordi departemangus Le Cateau-Cambrésis' kantonis.
Vinchy oli 717. aasta kevadel toona esiletõusnud Karl Martelli kuulsa lahingu toimumispaik.
Rumilly-en-Cambrésis

Rumilly-en-Cambrésis on vald Põhja-Prantsusmaal Nordi departemangus Le Cateau-Cambrésis' kantonis.
Saint-Benin

Saint-Benin on vald Põhja-Prantsusmaal Nordi departemangus Le Cateau-Cambrésis' kantonis.
Voolis

Voolis on gaasilise ja vedela agregaatolekuga ainete ühisnimetus. Nende ühine omadus on kindla kuju puudumisest tingitud voolavus. 
Füüsikaliselt on voolis aine, mis välise nihkepinge või jõu mõjul muudab pidevalt oma kuju, s.t voolab. Nihkeelastsusmoodul on võrdne nulliga, seetõttu ei avalda nad vastupanu põikjõule või väändemomendile.
Voolava aine tähenduses on mõnikord kasutatud ka terminit „fluidum“ (inglise keeles "fluid"), kuid sellel sõnal on ka muid tähendusi.
Võrkpall 2020. aasta suveolümpiamängudel

Võrkpall 2020. aasta suveolümpiamängudel Tokyos oli 15. korda olümpiamängude programmis. 2020. aasta suveolümpiamängude võrkpalliturniirid mängiti ajavahemikul 24. juuli – 8. august 2021. Võrkpallis võisteldi siseareenil ja rannavõrkpallis toimus võistlus selleks valmistatud liivaväljakul. 
Olümpiamängudel olid oma turniirid naistele ja meestele. Võrkpalliturniiridel oli 12 võistkonda ja rannavõrkpallis 24 võistkonda. Sisepallimänge mängiti Ariake Arenal ja rannavõrkpallimänge Shiokaze pargis. Mõlemad turniirid algasid 25. juulil. Viimased rannavõrkpallimatšid mängiti 7. augustil ja lõplikud sisepallimängud 8. augustil.
Algselt pidi võrkpalliturniir toimuma 2020. aastal, kuid koroonapandeemia tõttu teatasid ROK ja Tokyo 2020 korraldustoimkond 24. märtsil 2020, et 2020. aasta suveolümpiamängud on edasi lükatud 2021. aastaks.
Meeste võrkpalliturniir.
Eelmiste 2016. aasta Rio de Janeiro olümpiamängude kolm paremat meeskonda olid:
Alagrupimängud.
Iga alagrupi neli parimat meeskonda pääsevad veerandfinaali.
A-alagrupp.
 Tokyo 2020, 
FIVB
B-alagrupp.
 Tokyo 2020, 
FIVB
Väljalangemismängud.
 TOKYO 2020, FIVB
Lõplik paremusjärjestus.
 Tokyo 2020
Naiste võrkpalliturniir.
Eelmiste 2016. aasta Rio de Janeiro olümpiamängude kolm paremat naiskonda olid:
A-alagrupp.
 Tokyo 2020, 
FIVB
B-alagrupp.
 Tokyo 2020, 
FIVB
Väljalangemismängud.
 TOKYO 2020, FIVB
Lõplik paremusjärjestus.
 Tokyo 2020
Meeste rannavõrkpalliturniir.
Eelmiste 2016. aasta Rio de Janeiro olümpiamängude kolm paremat meeskonda olid:
Alagrupimängud.
Kuus esikoha saanud meeskonda pääses automaatselt kaheksandikfinaali. Seejärel loositi välja õnnelikud kaotajate playoffide võitjad. Järgmisena loositi välja kaks paremat kolmandat kohta. Eelvooru sama alagrupi meeskonnad ei võinud kaheksandikfinaalis kohtuda.
Naiste rannavõrkpalliturniir.
Eelmiste 2016. aasta Rio de Janeiro olümpiamängude kolm paremat naiskonda rannavõrkpallis olid:
Ukraine International Airlinesi lend 752

Ukraine International Airlinesi lend 752 oli rahvusvaheline regulaarlend 8. jaanuaril 2020 Iraani pealinnast Teheranist Ukraina pealinna Kiievisse. Ukraina lennufirma Ukraine International Airlinesi reisilennuk Boeing 737-800, mille pardal oli 176 inimest, kukkus varsti pärast õhkutõusmist Teherani lähedal alla. Lennuõnnetusest keegi eluga ei pääsenud. 11. jaanuaril tunnistas Iraani Islami revolutsioonilise kaardiväe kõrge esindaja, et lennuki tulistas alla Iraani õhutõrje. Lennuõnnetus leidis aset Ameerika Ühendriikide ja Iraani vaheliste pingete teravnemise perioodil vähem kui nädalapäevad pärast Iraani kindralmajori Qāsem Soleymānī tapmist Ameerika Ühendriikide õhurünnakus 3. jaanuaril ja sellele järgnenud Iraani raketirünnakut Ameerika Ühendriikide Iraagis asuvate sõjaväebaaside vastu 8. jaanuari öösel.
Iraani võimude esialgsel teatel põhjustasid õnnetuse tehnilised probleemid. 8. jaanuaril väitis Iraani maantee- ja transpordiministeeriumi pressiesindaja, et lennuõnnetuse põhjustas lennuki ühes mootoris puhkenud põleng, mille tagajärjel kaotas piloot lennuki üle kontrolli ja see kukkus alla. Ka Ukraina saatkond Teheranis kinnitas 8. jaanuari hommikul, et terrorirünnak või raketirünnak on lennuki huku põhjustajana välistatud. 
9. jaanuaril avaldasid mitmed Ameerika Ühendriikide, Kanada ja Suurbritannia valitsusametnikud luureandmetele viidates anonüümselt arvamust, et varsti pärast lennuki õhkutõusmist tulistati see ilmselt eksikombel alla Iraani õhutõrje maa-õhk tüüpi raketiga Tor-M-1. Kanada peaminister Justin Trudeau ütles pressikonverentsil, et lennuki tulistas alla Iraani õhutõrje, osutades nii Kanada kui ka liitlaste kogutud luureteabele ja võimalusele, et allatulistamine ei pruukinud olla tahtlik. Iraani valitsuse pressiesindaja Ali Rabiei ütles avalduses, et sellised süüdistused on osa Iraani vastu suunatud "psühholoogilisest sõjast".
11. jaanuaril tunnistasid Iraani võimud, et Ukraina reisilennuk tulistati alla Iraani Islami revolutsioonilise kaardiväe õhukaitse "inimliku eksituse tõttu". Iraani sõjaväe esindaja sõnul lendas Ukraina lennuk sõjaväebaasi lähedale ning selle pihta tulistati rakettidega. 11. jaanuaril võttis Islami revolutsioonilise kaardiväe brigaadikindral Amirali Hajizadeh Iraani riigitelevisioonis esinedes juhtumi eest täieliku vastutuse. Hiljem kahetsesid Twitteris juhtunut ka Iraani president Ḩasan Rūḩānī ja Iraani välisminister Moḩammad Javād Z̧arīf, kes palus inimliku eksituse tagajärjel toimunud katastroofi pärast vabandust ja lisas, et selle põhjustas "Ameerika Ühendriikide avantürism". 
Ohvrite peredele avaldas kaastunnet ka Ukraina president Volodõmõr Zelenskõi.
Schelking

Schelking (vene keeles "Шелькинг") oli Austriast pärit aadlisuguvõsa.
Ajalugu.
Suguvõsa oli pärit Austriast, kust nad Kuramaale ümber asusid. Georg Schelking (suri pärast 1620) tõsteti 1619. aastal Poola aadliseisusse. 17. oktoobril (vkj) 1620 võeti ta Kuramaa rüütelkonna matriklisse.
Sebastian Kurzi teine valitsus

 
Sebastian Kurzi teine valitsus (saksa keeles "Bundesregierung Kurz II") oli Austria valitsus alates 7. jaanuarist 2020 kuni 11. oktoobrini 2021. Valitsuskoalitsiooni kuulusid Austria Rahvapartei ja erakond Rohelised – Roheline Alternatiiv, seda juhtis liidukantslerina Rahvapartei esimees Sebastian Kurz.
Parteide ametlike värvide järgi kutsuti seda saksa keeleruumis ka türkiis-roheliseks valitsuseks (saksa keeles "türkis-grüne Regierung", lühidalt ka "Türkis-Grün").
Kurzi teine valitsus oli mitmes mõttes märkimisväärne nii Austrias, Euroopas kui ka maailmas:
Koalitsiooni moodustamine.
2019. aasta parlamendivalimistel septembris võitis konservatiivne Austria Rahvapartei 71 kohta, parandades oma tulemust eelmiste parlamendivalimistega võrreldes 6% ja kujunedes taas suurimaks erakonnaks Austria parlamendis. Kuna parlamendis on kokku 183 kohta ja enamusvalitsuse moodustamiseks vaja seega 92 kohta, tuli Rahvaparteil leida endale sobiv koalitsioonipartner. Skandaalide tõttu ei olnud Rahvaparteil soovi moodustada koalitsiooni Austria Vabadusparteiga, kellega valitseti koos Sebastian Kurzi esimeses valitsuses aastatel 2017–2019. Samuti oli Rahvapartei esimees Kurz väljendanud juba varem kahtlusi nn suure koalitsiooni moodustamiseks oma peamise rivaali Sotsiaaldemokraatliku Parteiga, sest see oleks eeldanud väga suuri programmilisi kompromisse. Koostööd ühegi erakonnaga Rahvapartei algusest peale siiski ei välistanud. Kiiresti kujunes aga kõige tõenäolisemaks partneriks võimsalt oma tulemust parandanud erakond Rohelised – Roheline Alternatiiv, mis polnud eelmises parlamendi koosseisus üldse esindatud, kuid sai 2019. aasta parlamendivalimistel 26 kohta.
7. oktoobril 2019 tegi president Alexander Van der Bellen Sebastian Kurzile ülesandeks moodustada uus valitsus ja järgmisel päeval alustas Kurz konsultatsioone kõigi parlamendis esindatud erakondade juhtidega. 10. oktoobril teatas oma erakonna soovimatusest valitsuskoalitsioonis osaleda Vabaduspartei esimees Norbert Hofer, 18. oktoobril loobusid edasistest konsultatsioonidest sotsiaaldemokraadid, kuna ei pidanud vastuvõetavaks, et Rahvapartei peab kõnelusi mitme erakonnaga samaaegselt. 24. oktoobril lõppesid konsultatsioonid ka liberaalse erakonnaga NEOS, kellel oli parlamendis vaid 15 kohta ja kes poleks Rahvaparteiga kahekesi saanud niikuinii koalitsiooni moodustada. Konsultatsioonid jätkusid erakonnaga Rohelised – Roheline Alternatiiv. 10. novembril otsustas Roheliste erakonna juhatus alustada ametlikke koalitsioonikõnelusi Rahvaparteiga, järgmisel päeval kinnitas otsuse Rohelistega koalitsioonikõneluste alustamiseks ka Rahvapartei juhatus.
Teemagrupid valitsusprogrammi kokkupanekuks alustasid tööd 16. novembril 2019. 1. jaanuaril 2020 kinnitasid Rahvapartei esimees Sebastian Kurz ja Roheliste esimees Werner Kogler presidendi juures, et on programmis kokkuleppele jõudnud. 2. jaanuaril tutvustasid erakondade esimehed Viinis avalikkusele oma valitsusprogrammi ja ka kavandatava valitsuse koosseisu. 3. jaanuaril kiitis programmi heaks Rahvapartei juhatus, 4. jaanuaril sai see heakskiidu ka Roheliste üldkogult.
Zoeckell

Zoeckell (vene keeles "Цёкелль") oli Böömimaalt pärit aadlisuguvõsa.
Npm (tarkvara)

npm (Node Package Manager) on JavaScripti programmeerimiskeele jaoks loodud paketihaldur. See on JavaScripti käituskeskkonna Node.js standardne paketihaldur. 
See koosneb kolmest eraldi komponendist: veebileht, käsurida ehk tekstiline kasutajaliides ning võrgus olev register (npm registry), mida kasutatakse avalike ja privaatsete pakkide hoiustamiseks. Register on sisuliselt avalik JavaScripti tarkvara andmebaas. Tegemist on maailma suurima tarkvararegistriga. Registris kättesaadavaid pakette on võimalik näha ja otsida npm veebilehel.
Ajalugu.
npm on kirjutatud täielikult JavaScripti keele baasil. Selle töötas välja Isaac Z. Schlueter. 
Enne npmi loomist töötas Schlueter Yahoos, kus oli tal harjumuseks saanud oma töös paketihalduri kasutamine. 2009. aastal, pärast Node.js'i tulekut hakkas ta npmi kallal töötama, sest kuigi Node.js'i arendus liikus tema arvates õiges suunas, tundis ta siiski puudust korralikust paketihaldurist. Kuna ta oli kokku puutunud mitmesuguste paketihalduritega, millest ükski polnud veatu ning mõni oli lausa kohutav, oli tema jaoks oluline, et Node'i pakettide ja moodulite haldamine toimuks valutult. 
Kirjeldus.
npm on märgitud Node.jsi installimisel soovitatavaks funktsiooniks. npm koosneb käsurea kasutajaliidesest, mis suhtleb võrgus oleva registriga. See võimaldab kasutajatel lihtsasti alla laadida ja kasutada teiste kirjutatud koodi ning ka enda loodud mooduleid vaevata levitada. Registris olevad paketid on CommonJS-i vormingus ja sisaldavad metaandmete faili JSON-i vormingus. Npmi registris on praeguseks saadaval üle miljoni paketi. Kuna registrisse lisatavate pakettide päritolu ei kontrollita, võib seal esineda halva kvaliteediga ja isegi pahatahtlikke mooduleid. Eraldi pakettide päritolu kontrollimise asemel loodab npm kasutajatele, et need vajadusel annaksid teada süsteemi sattunud pakettidest, mis rikuvad npmi sätestatud reegleid. Lisaks sellele on võimalik kasutajatel pakettide usaldusväärsust hinnata veebilehel kuvatud statistika (allalaadimiste arv, sõltuvate pakettide arv jne) põhjal. 
Kasutus.
npm saab hallata nii konkreetse projekti lokaalseid sõltuvusi kui ka globaalselt installitud JavaScripti tööriistu. Kasutades npmi lokaalse projekti pakettide haldamiseks, on codice_1 faili abil ühe käsuga võimalik installida kõik projekti sõltuvused. Failis codice_1 saab igale sõltuvusele määrata kehtivate versioonide vahemiku, mis võimaldab arendajatel sõltuvusi automaatselt värskendada, vältides samal ajal soovimatuid muudatusi, mis võivad rakenduse katki teha.
Alternatiivid.
Kuigi npmi kasutatakse JavaScripti paketihaldurite seast kõige rohkem, leidub sellele ka avatud lähtekoodiga alternatiive. Nendest kõige populaarsemad on codice_3, codice_4, codice_5 ja codice_6, millest viimase lõi 2016. aasta oktoobris Facebook. Kõik mainitud haldurid kasutavad vaikimisi ka avalikku npm-registrit, kuid pakuvad kasutajale ka muid variante, et kasutaja saaks valida selle, millega arvab saavutavat enda jaoks olulistes aspektides parema jõudluse.
Mārtiņš Kazāks

Mārtiņš Kazaks (sündinud 19. septembril 1973 Liepājas) on läti ökonomist. Ta on 21. detsembrist 2019 Läti Panga president.
Ta on lõpetanud Liepāja 6. Keskkooli. Aastal 1995 lõpetas ta Läti Ülikooli majanduse bakalaureuse kraadiga. Aastal 1996 lõpetas ta Cambridge'i Ülikooli ökonomistina, aastal 1997 omandas ta Londoni Ülikooli juures olevas Kuninganna Mary Londoni Ülikoolis majandusteaduse magistri kraadi ja aastal 2005 majandusteaduse doktori kraadi.
Aastatel 1994–1995 oli Kazaks Läti Vabariigi rahandusministeeriumi makromajandusliku analüüsi ja prognoosimise osakonna juhtiv majandusteadlane. Novembrist 2005 kuni augustini 2018 oli ta Hansapanga (hiljem Swedbank) Läti filiaali peaökonomist. Alates 2010. aasta jaanuarist oli Kazak ka Swedbank grupi peaökonomist.
Kazaks töötas aastatel 1996–2008 Riia Stockholmi Majandusülikooli õppejõuna. Aastatel 2000–2002 oli ta Londoni ülikooli kolledži teadusuuringute assistent. Aastatel 2006–2011 oli ta Läti presidendi strateegilise analüüsi komisjoni liige.
2018. aasta juunis kinnitas Seim Martinš Kazaksi Läti Panga nõukogu liikmeks alates 1. augustist. 2019. aasta lõpus, kui Läti Panga president Ilmārs Rimšēvičs ametiaja lõpetas, oli Kazak üks neljast kandidaadist, keda valitsev koalitsioon edendas ja toetas. 12. detsembril 2019 valiti ta Läti Panga presidendiks; ametisse asus ta 21. detsembrist 2019.
Schroeder (Astijärve)

Schroeder (saksa keeles "Schroeder a. d. H. Burtneck", ‘Schroeder Astijärve kojast’) on Ida-Preisimaalt Königsbergist pärit kaupmehe- ja aadlisuguvõsa. Tänapäeval elavad suguvõsaliikmed Kanadas, Saksamaal ja Šveitsis.
Peter Bossman

Peter Bossman (sündinud 2. novembril 1955 Accras) on Ghanas sündinud Sloveenia arst ja poliitik, ta on Sotsiaaldemokraatliku erakonna liige. Ta oli 12. novembrist 2010 kuni 2. detsembrini 2018 Pirani linnapea (olles esimene mustanahaline linnapea Ida-Euroopas).
Ta sündis aastal 1955 Accras, toonasel Kullarannikul, praeguses Ghanas. Varajase lapsepõlve veetis ta Põhja-Aafrikas, Šveitsis ja Suurbritannias, kuna tema isa oli diplomaat. Aastal 1966 oli ta perekond sunnitud Ghanast lahkuma. Perekond asus elama Jugoslaavia Föderatiivsesse Sotsialistlikku Vabariiki. Kuid loodetud Belgradi asemel saadeti perekond Ljubljanasse.
Ohukotsu küün

Ohukotsu küün on kunagine Ohukotsu mõisa rehepeksurehi ning selle kõrval asuv väiksem hoone – mõisaaegne viljakuivati.
Alates 2015. aastast on hooned kasutusel peo- ja kontserdiruumidena.
Mihhail Kornijenko

Mihhail Kornijenko (Михаил Борисович Корниенко; sündinud 15. aprillil 1960) on Venemaa insener ja endine Roskosmose kosmonaut.
Kornijenko õppis aastatel 1980–1987 Moskva Lennundusinstituudi õhtuses õppes rakettmootorite inseneriks. Roskosmos valis ta kosmonaudiks 1998. aastal.
Tema esimene missioon oli 2010. aastal, kui ta oli 23. ja 24. ekspeditsiooni koosseisus Rahvusvahelise Kosmosejaama (ISS) meeskonnaliige. Aastatel 2015–2016 viibis ta koos NASA astronaudi Scott Kellyga teadusmissiooni "Aasta kosmoses" raames 340 päeva ISS-is, et uurida, kuidas mõjutab pikaajaline kosmoselend inimese keha.
Fjodor Jurtšihhin

Fjodor Jurtšihhin (Фёдор Николаевич Юрчихин; sündinud 3. jaanuaril 1959) on Pontose kreeklastest pärinev Venemaa insener ja Roskosmose kosmonaut.
Jurtšihhin on osalenud viiel kosmoselennul. Tema esimene kosmoselend oli NASA Space Shuttle'i missioon STS-112. Ta oli 2007. aastal Rahvusvahelise Kosmosejaama 15. ekspeditsiooni liige ning 2010. aastal kuulus ta 24. ja 25. ekspeditsiooni meeskonda. 2013. aastal oli ta 36. ekspeditsiooni meeskonnaliige ja 37. ekspeditsiooni komandör. 2017. aastal oli ta 51. ekspeditsiooni meeskonnaliige ja 52. ekspeditsiooni komandör.
49. ekspeditsioon

49. ekspeditsioon oli Rahvusvahelise kosmosejaama 49. alaline meeskond.
Ekspeditsioon algas 7. septembril 2016.
Ekspeditsioon lõppes 30. oktoobril.
50. ekspeditsioon

50. ekspeditsioon oli Rahvusvahelise kosmosejaama 50. alaline meeskond.
Ekspeditsioon algas 28. oktoobril 2016 kui Sojuz MS-01ga pardal lahkusid jaamast 49. ekspeditsiooni kolm liiget. Ülejäänud kolm liiget alustasid 50. ekspeditsiooni.
Pärast Sojuz MS-03 starti, sai Peggy Whitson 56-aastaselt vanimaks naiseks, kes on käinud kosmoses. Sojuz MS-03 saabus koos Whitsoni ja ülejäänud kahe 50. ekspeditsiooni liikmega jaama 19. novembril.
Ekspeditsiooni ajal külastasid Rahvusvahelist kosmosejaama kaks Ameerika Ühendriikide, üks Venemaa ja üks Jaapani mehitamata kosmoslaev, mis tõid jaama varustust. Ekspeditsiooni ajal väljusid meeskonnaliikmed neli korda avakosmosesse.
Ekspeditsioon lõppes 10. aprillil 2017.
Põhjatirts

Põhjatirts ("Melanoplus frigidus") on sihktiivaliste seltsi kuuluv liik putukaid.
Põhjatirts on lennuvõimetu, lühitiivaline. Temaga sarnaneb sinisäär-tirts, kuid põhjatirtsu tagasääred on punakad ja tiivad natuke pikemad.
Eestist on teada vaid üks leid.
Saint-Souplet

Saint-Souplet on vald Põhja-Prantsusmaal Nordi departemangus Le Cateau-Cambrésis' kantonis.
Séranvillers-Forenville

Séranvillers-Forenville on vald Põhja-Prantsusmaal Nordi departemangus Le Cateau-Cambrésis' kantonis.
Troisvilles

Troisvilles on vald Põhja-Prantsusmaal Nordi departemangus Le Cateau-Cambrésis' kantonis.
Villers-Guislain

Villers-Guislain on vald Põhja-Prantsusmaal Nordi departemangus Le Cateau-Cambrésis' kantonis.
William Shepherd

William McMichael Shepherd (sündinud 26. juulil 1949) on Ameerika Ühendriikide endine mereväelane ja NASA astronaut.
1971. aastal sai ta Ameerika Ühendriikide Mereväeakadeemiast bakalaureusekraadi aerokosmose inseneriteaduses. 1972. aastal liitus ta Ameerika Ühendriikide mereväe eriväe Navy SEALsiga. 1978. aastal sai ta Massachusettsi Tehnoloogiainstituudist magistrikraadi masinaehituses.
Sheperd valiti NASA astronaudiks 1984. aastal. 1986. aastal osutus tema eriväelase väljaõpe ootamatult kasulikuks kui ta aitas Challengeri katastroofi järel juhtida kosmosesüstiku Challenger rusude Atlandi ookeanist otsimist. Hiljem osales Shepherd Space Shuttle'i programmi missioonidel STS-27, STS-41 ja STS-52. 2000. aastal oli ta Rahvusvahelise Kosmosejaama 1. ekspeditsiooni ja seega ka jaama esimene komandör.
Villers-Outréaux

Villers-Outréaux on vald Põhja-Prantsusmaal Nordi departemangus Le Cateau-Cambrésis' kantonis.
Esimese maailmasõja ajal oli linnas Saksa õhuväebaas.
Villers-Plouich

Villers-Plouich on vald Põhja-Prantsusmaal Nordi departemangus Le Cateau-Cambrésis' kantonis.
Walincourt-Selvigny

Walincourt-Selvigny on vald Põhja-Prantsusmaal Nordi departemangus Le Cateau-Cambrésis' kantonis.
Wambaix

Wambaix on vald Põhja-Prantsusmaal Nordi departemangus Le Cateau-Cambrésis' kantonis.
Avesnes-les-Aubert

Avesnes-les-Aubert on vald Põhja-Prantsusmaal Nordi departemangus Caudry kantonis.
Beaurain

Beaurain on vald Põhja-Prantsusmaal Nordi departemangus Caudry kantonis.
Beauvois-en-Cambrésis

Beauvois-en-Cambrésis on vald Põhja-Prantsusmaal Nordi departemangus Caudry kantonis.
Harkhännalised

Harkhännalised ("Diplura") on selts lülijalgsete hõimkonnast.
Maailmas on harkhännalisi teada umbes 800 liiki 7 sugukonnas. 
Eestis üks liik, tõenäoselt "Campodea plusiochaeta".
Helmi Tohvelman

Helmi Tohvelman (13. oktoober 1900 Lõõla küla, Väätsa vald, Järvamaa – 21. oktoober 1983) oli eesti ballettmeister, koreograaf, tantsupedagoog, tantsija ja lavaliikumise õpetaja.
Helmi Tohvelman sündis Järvamaal Väätsa vallas Lõõla külas Kuuramatsi talus talupidajate peres.
Haridus.
Alghariduse omandas Türi lähedal Pala-Virika külakoolis. Seejärel lõpetas 1924 Tartu Eesti Noorsoo Kasvatuse Seltsi tütarlastegümnaasiumi, õppis 1924–26 Tartu Ülikooli filosoofiateaduskonnas. Tantsu ja liikumist õppis ta Gerd Neggo tantsustuudios, mille lõpetas 1930. aastal. Tantsu ja lavastamise osas täiendas end 1937 Berliinis E. Eduardova ja Dresdenis Mary Wigmani tantsustuudios.
Töökäik.
Oli 1931–44 Tallinna Töölisteatri liikumisjuht ja tantsija (esines ka sõnalavastustes) ning teatri tantsustuudio juht, 1944–1948 Noorsooteatri liikumisjuht ja õppestuudio pedagoog ning 1965–1975 Noorsooteatri liikumisjuht. Töötas ühtlasi 1944–1946 Draamastuudio eriklassis, 1946–1951 Eesti NSV Riiklikus Teatriinstituudis ja 1957–1981 Tallinna Riikliku Konservatooriumi lavakunstikateedris tantsupedagoogina, Tallinna Koreograafiakoolia rütmikaõpetaja ning hiljem muusikakoolis tantsuõpetajana.
Looming.
Ta on Loonud koreograafiat ja seadnud liikumist ka teistes Eesti teatrites, juhendanud harrastustantsurühmi ja loonud tantse, millest hulk on tantsurühmade repertuaaris tänaseni: "Õekesed õõtsumaie", "Külvajad", "Tere, tibukene!", "Labajalg kolmele paarile", "Seppade tants" jt.
Ta oli loometöös aktiivne elu viimaste aastateni. 
Helmi Tohvelman on maetud Metsakalmistule.
Mälestuse jäädvustamine.
Alates 2000. aastast, kui möödus 100. aastat Helmi Tohvelmani sünnist, antakse Väätsal Helmi Tohvelmani kodukohas tema sünniaastapäeval, 13. oktoobril välja Helmi Tohvelmani nimelist auhinda. Auhinna pälvib loominguliselt silmapaistev näitleja, kelle plastiline või psühhofüüsiline liikumine väärib tunnustust, või liikumisjuht, kelle liikumisseade ühele või mitmele lavastusele on olnud esiletõstmist väärt. Auhinnaks on valitud Tõnu Tormise foto Helmi Tohvelmanist, millel on auhinnasaaja isikupära ja tunnustamise põhjust kirjeldav tunnuslause. Auhinda on finantseerinud Eesti Kultuurkapital ja selle üleandmist korraldab Väätsa Põhikool koostöös Eesti Teatriliiduga.
Alates 2000. aastast saab üks Järvamaa koolide 9. klassi õpilane, kes on olnud aastate jooksul tõsiselt huvitatud teadmiste omandamisest, on esindanud edukalt oma kooli maakonna ja vabariigi tasandil, olnud aktiivne oma kooli või valla ürituste organiseerija või neis osaleja, Helmi Tohvelmani nimelise eduka õpilase preemia. Preemia annavad üle Tohvelmanide järeltulija, Helmi vennapoja tütar Anne Oja ja OÜ Vaaros.
Lükati rahn

Lükati rahn on rändrahn Tallinnas Pirita linnaosas, Pirita jõe paremkaldal.
Lükati rahn on Pirita jõeoru maastikukaitsealal asuv kaitstav looduse üksikobjekt. Rahn asub Lükati tee ja Pirita jõe vahelisel alal, Lükati sillast ligikaudu 600 meetrit ida pool, Pirita-Kose-Kloostrimetsa ringraja Kloostrimetsa kurvi lähedal.
Rahnu mõõtmed on 7,1 × 4,7 × 2,7 meetrit, ümbermõõt 18,1 meetrit.
Luwarsih Pringgoadisuryo

Luwarsih Pringgoadisuryo (14. veebruaril 1930 Semarang, Kesk-Jaava – 4. juulil 1994) oli Indoneesia raamatukoguhoidja ja kirjanik. Tema vend oli Nurtanio Pringgoadisuryo.
500 kiri

500 kiri on Eesti haritlaste avalik kiri riigikogule ja valitsusele, milles tuuakse esile Rail Balticu projekti mittemõistlikkus ja pannakse ette see projekt peatada. Samas soovitatakse arendada raudteed olemasolevates teekoridorides.
Kiri avaldati 10. jaanuaril 2020 ajalehes Postimees.
Kirja tekst.
"Avalik kiri riigikogule ja vabariigi valitsusele"
"Eestile kahjulik Rail Balticu projekt on mõistlik peatada. Vältimaks korvamatut kahju loodusele ja majandusele, on taristu arendamisel arukas kasutada olemasolevaid raudteekoridore, nagu on korduvalt nõudnud ka avalikud kirjad ja erinevad ühiskondlikud organisatsioonid.
"[522 allkirja]"
"Eestis, jõulukuul 2019"
Barsch

 
Barsch, ka "Bars" ja "Barss" (vene keeles "Барш") oli Friisimaalt pärit aadlisuguvõsa.
Ajalugu.
Suguvõsa rändas XVIII sajandi alguses Friisimaalt Venemaale. Viitseadmiral Jakob Barsch (1692−1755) võeti 17. märtsil (vkj) 1753 Eestimaa rüütelkonna matriklisse. Suguvõsast võrsus mitmeid mereväeohvitsere. Nad võeti Vologda kubermangu aadlisuguvõsaraamatusse.
Alan Macfarlane

Alan Donald James Macfarlane (sündinud 20. detsember 1941 Indias) on Briti antropoloog ja ajaloolane. 
Ta on Cambridge'i Ülikooli emeriitprofessor ja King's College'i vanemteadur. Ta on rohkem kui 20 antropoloogiaalase raamatu autor või toimetaja. Kui teadustöödes keskendub Macfarlane üldisemalt tänapäeva maailma kujunemisloole, siis oma raamatutes pöörab ta erilist tähelepanu Inglise, Nepali, Hiina ja Jaapani ühiskondade ajaloole.
Elukäik.
Alan Macfarlane sündis 1941. aastal Shillongis Assamis Indias. Tema ema Iris oli kirjanik ja isa Donald Kennedy Macfarlane teekasvataja. Tal on nooremad õed Fiona ja Anne. 1948. aastal kolis pere Indiast Suurbritanniasse Oxfordi. Kaks aastat hiljem alustas ta õpinguid Oxfordis Dragon Schoolis.
Antropoloogilised välitööd.
Esimesed välitööd leidsid aset Nepalis Gurungi külas aastatel 1968–1970 (kokku üle 30 kuu) doktoriõpingute käigus koos esimese abikaasa Gillianiga. 1986 naasis Macfarlane uuesti Nepali koos teise abikaasa Sarah'ga peaaegu igal aastal kuni 2003, mil tekkis kolmeaastane paus maoistide mässu tõttu. Pärast seda on nad Nepali külastanud veel viiel korral aastatel 2006–2017. Välitööde käigus kogutud materjalid koosnevad märkmetest, päevikutest, loendustest, sugupuudest, rohkem kui 3000 fotost ning üle 120 tunni videomaterjalidest. 
Esimene reis Jaapanisse toimus koos abikaasa Sarah'ga juulis 1990 Hokkaidō Ülikool kutsel. Lisaks Hokkaidōle külastati Tōkyōt, Kyōtot, Narat ja Ōsakat. 1993. aastal tehtud intervjuude, materjalide ja kirjanduse põhjal sündis raamat "The Savage Wars of Peace: England, Japan and the Malthusian Trap", mitu artiklit ning sai aluse Macfarlane'i jaapani teemaline raamatukogu, mis esialgu koosnes 400 teosest. 1997. aastal algas videomaterjalide kogumine ning välitöö toimus traditsioonilistes tingimustes väikekülas. 1999. aastal filmiti 10-osaline saatesari "Global History" jaapani elust, haridusest, traditsioonilisest käsitööst jne, mis andis juurdepääsu varem nägemata osadele jaapani kultuurist. 2007. aastal ilmus kuue reisi ja paljude vestluse analüüsi tulemusena raamat "Japan Through the Looking Glass".
1996. aastal käis ta esimest korda turismireisil Hiina, millest sai alguse tõsisem huvi. Alates 2002. aastast on ta külastanud Hiinat 16 korral, viibides seal korraga neli kuni kuus nädalat. Kohalikud doktorandid on olnud abiks tõlkide ja juhendajatena ning läbi on käidud peaaegu kõik Hiina suurimad linnad ja provintsid. Reiside ajal on Macfarlane pidanud ka loenguid ja olnud abiks õpilastööde avaldamisel.
Publikatsioonid.
"Kirjad Lilyle" (Ersen 2005) on ta ainus eesti keeles välja antud teos. Autobiograafiline raamat sai alguse kirjadena veebilehel www.letters2lily.com (praeguseks on sisu ümber kolitud aadressile http://letters2lily.blogspot.com/) aastatel 2003–2004.
Isiklikku.
1966. aastal abiellus ta Gillian Ionsiga, 1970. aastal sündis tütar Katharine. Paar lahutas abielu 1974. aastal. 1981. aastal abiellus ta Sarah Tarring Harrisoniga. Macfarlane'i huvialad on aiandus, kasutatud raamatud, jalutamine ja filmimine.
Dirk Benedict

Dirk Benedict (sünninimega Dirk Niewoehner; sündinud 1. märtsil 1945 Helenas Montana osariigis Ameerika Ühendriikides) on Ameerika Ühendriikide näitleja.
Tema tuntud rollide seas on leitnant Templeton Peck ehk Face seriaalis "A-Rühm" ning leitnant Starbuck esimeses "Battlestar Galactica" filmis ja seriaalis. Ta on kirjutanud raamatud "Confessions of a Kamikaze Cowboy" ja "And Then We Went Fishing".
Abielust samuti "A-Teamis" mänginud näitleja Toni Hudsoniga on tal kolm last: Roland Benedict, George Benedict ja John Talbert.
Kaitsekasarm (kindlustis)

Kaitsekasarm on hoone või selle ruum (harilikult kasematt), mille otstarve on üheaegselt nii kaitse kui ka majutamine. Ka vajalik relvastus või varustus võib olla samas ruumis, kuid kaitsekasarm võib ka olla jaotatud eri otstarbega ruumideks. Sarnase ühendpõhimõtte järgi on ehitatud ka kaitsehaigla, kaitseladu vms.
Perli andmebaas

Perli andmebaas (ka "perlibaas" või "Perli superandmebaas") on 1990. aastate lõpul koostatud ja peamiselt CD-romidel ringelnud andmebaas, mis sisaldas elanikeregistri ja autoregistri andmeid, telefoninumbreid, maksuvõlgnevusi, haldusõigusrikkumisi, lisapaketina olid baasiga seotud ka Eesti Mobiiltelefoni kõneeristused. Baasi nimetus tuleneb väidetavalt selle koostanud arvutispetsialist Imre Perli nimest.
Roll X-tee juures.
Perlibaasi näol realiseerus keskse andmebaasi kompromiteerimise oht 1996. aastal Eestis esmakordselt ja kuigi andmeleket pole kunagi avalikult tunnistatud, siiski oli see kogemus 1998. aastal algatatud X-tee arhitektuuriliste valikute juures üks olulisi tõukejõude.
Baasi illegaalsus.
Imre Perlit baasi koostamises süüdi ei mõistetud.
2006. aasta Laste Eurovisiooni lauluvõistlus

2006. aasta Laste Eurovisiooni lauluvõistlus oli neljas Laste Eurovisiooni lauluvõistlus. See toimus 2. detsembril 2006. Võitis Venemaa.
Pacanów

Pacanów [paˈt͡sanuf], on linn Poolas Święty Krzyżi vojevoodkonnas Busko-Zdrój maakonnas, Pacanówi valla halduskeskus. Pacanów asub Busko-Zdrójst umbes 23 km kaugusel.
Pacanów sai linnaõigused 1265. aastal, kuid kaotas need 1869. aastal. 1. jaanuaril 2019 sai Pacanów linnaõigused tagasi.
Pacanówis asub Euroopa Muinasjutukeskus.
Euroopa füüsikaolümpiaad

Euroopa füüsikaolümpiaad (EuPhO) on iga-aastane rahvusvaheline füüsikavõistlus kooliõpilastele, mis toimub alates 2017. aastast.
Esimene Euroopa füüsikaolümpiaad peeti Tartus. Teine toimus Dolgoprudnõi linnas Venemaal ja kolmas Riias. Koroonapandeemia tõttu viidi füüsikaolümpiaad 2020. ja 2021. aastal läbi internetis.
Iga riik saab võistlema saata kuni viiest õpilasest koosneva võistkonna. Võõrustav riik võib esitada ka teise võistkonna. Osaleda võivad ka riigid väljastpoolt Euroopat.
Tulemused.
Edukamad riigid.
Kolmel esimesel aastal enim medaleid kogunud riigid:
Eesti osalemine.
2017. aastal tõid Eestisse kuldmedalid Taavet Kalda (1. koht) ja Kaarel Hänni (7. koht). Richard Luhtaru võitis 2018. aastal võistluse ja tuli 2019. aastal teiseks.
Michoacáni ülikool

Michoacáni ülikool ("Universidad Michoacana de San Nicolás de Hidalgo") on ülikool Mehhikos Michoacáni osariigi Morelia linnas.
Ülikool on asutatud aastal 1540. Praegust nime kannab aastast 1917. See peaks olema Uue Maailma vanim ülikool. 
Lisaks Moreliale on ülikoolil linnakud ka Hidalgos ja Apatzingánis.
Nowy Korczyn

Nowy Korczyn on linn Poolas Święty Krzyżi vojevoodkonnas Busko-Zdrój maakonnas, Nowy Korczyni valla halduskeskus. Nowy Korczyn asub Busko-Zdrójst umbes 19 km lõunakagus Nida jõe ääres.
Nowy Korczyn sai linnaõigused 1258. aastal, kuid kaotas need 1869. aastal. 1. jaanuaril 2019 sai Nowy Korczyn linnaõigused tagasi.
Haitham ibn Tāriq

Haitham ibn Tāriq (; sündinud 23. oktoobril 1954) on Omaani sultan 11. jaanuarist 2020. Ta oli varem Omaani jalgpallikoondise president ning hiljem pärandi- ja kultuuriminister.
Haitham ibn Tāriq sündis Omaani sultani Taimur bin Faisali poja Tāriq ibn Taimuri peres. Ta õppis Suurbritannias Pembroke'i kolledžis välispoliitilisi suhteid, lõpetades 1979 vastava programmi.
Haitham oli aastatel 1986–1994 Omaani välisministeeriumi sekretär ja 1994–2002 välisministeeriumi peasekretär. Märtsis 2002 sai ta Omaani pärandi- ja kultuuriministriks. Ta oli komitee "Omaan 2040" esimees ja Omaani Puuetega Inimeste Assotsiatsiooni aupresident.
Isiklikku.
Tema abikaasa on Ahad bint Abdullah bin Hamad Al-Busaidiyah. Neil on 4 last:
Lututów

Lututów on linn Poolas Łódźi vojevoodkonnas Wieruszówi maakonnas, Lututówi valla halduskeskus. Lututów asub Wieruszówist umbes 22 km idakirdes.
Lututówil olid linnaõigused aastatel 1406–1714 ja 1843–1870. 1. jaanuaril 2020 sai Lututów linnaõigused tagasi.
Czerwińsk nad Wisłą

Czerwińsk nad Wisłą on linn Poolas Masoovia vojevoodkonnas Płoński maakonnas, Czerwińsk nad Wisłą valla halduskeskus. Czerwińsk nad Wisłą asub Wisła paremal kaldal, Płońskist umbes 26 km lõunaedelas, Nowy Dwór Mazowieckiist ligikaudu 27 km läänes ja Varssavi kesklinnast 50 km lääneloodes.
Czerwińsk nad Wisłą sai linnaõigused 1373. aastal, kuid kaotas need 1870. aastal. 1. jaanuaril 2020 sai Czerwińsk nad Wisłą linnaõigused tagasi.
Klimontów

Klimontów on linn Poolas Święty Krzyżi vojevoodkonnas Sandomierzi maakonnas, Klimontówi valla halduskeskus. Klimontów asub Sandomierzist umbes 22 km läänes.
Klimontów sai linnaõigused 1604. aastal, kuid kaotas need 1870. aastal. 1. jaanuaril 2020 sai Klimontów linnaõigused tagasi.